'"கண்டு வரும்" என்று இருக்கும் காகுத்தன்; கவிகுலக் கோன், "கொண்டு வரும்" என்று இருக்கும்; யான் இழைத்த கோள் இது வால்; புண்டரிக நயனத்தான்பால், இனி, யான் போவேனோ? விண்டவரோடு உடன் வீயாது, யான் வாளா விளிவேனோ? 225 '"கண்ணிய நாள் கழிந்துளவால்; கண்டிலமால் கனங்குழையை; விண் அடைதும்" என்றாரை ஆண்டு இருத்தி, விரைந்த யான் எண்ணியது முடிக்ககிலேன்; இனி முடியாது இருப்பேனோ? புண்ணியம் என்று ஒரு பொருள் என்னுழைநின்றும் போயதால். 226